Document ID: 31991D0295

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 16ης Απριλίου 1991 σχετικά με τη χορήγηση απαλλαγής στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 1989 ( 91/295/ΕΟΚ )
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
Έχοντας υπόψη :
- τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 206Β,
- την κατάσταση των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, καθώς και την σχετική έκθεση του Ελεγκτικού Συνεδρίου ( έγγρ . C3 0094/91 ),
- την απόφαση του Συμβουλίου της 18ης Μαρτίου 1991 ( έγγρ . C3 0169/91 ),
- την έκθεση της Επιτροπή Ελέγχου του Προϋπολογισμού ( έγγρ . A3 0053/91 ),
1 . Λαμβάνει γνώση των κατωτέρω αριθμητικών στοιχείων όσον αφορά τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας :
Οικονομικό έτος 1989 ( σε Ecu )
Έσοδα 6 386 477,16
1 . Επιχορήγηση της Επιτροπής των Ευρωπαϊκών Κοινοτήτων 6 254 819,19
2 . Τραπεζικοί τόκοι 74 387,59
3 . Λοιπά έσοδα 57 270,38
Δαπάνες
1 . Τελικές πιστώσεις του προϋπολογισμού 6 471 000,00
2 . Αναλήψεις υποχρεώσεων 6 428 541,25
3 . Μη χρησιμοποιηθείσες πιστώσεις 42 458,75
4 . Πληρωμές 4 848 599,52
5 . Μεταφορές πιστώσεων από το προηγούμενο έτος 1 453 625,10
6 . Πληρωμές από μεταφερθείσες πιστώσεις 1 392 733,19
7 . Μεταφερθείσες από το προηγούμενο έτος και ακυρωθείσες πιστώσεις ( 5 6 ) 60 891,91
8 . Πιστώσεις μεταφερθείσες από το 1989 στο 1990 1 579 941,73
9 . Ακυρωθείσες πιστώσεις ( 1 4 8 ) 42 458,75 .
2 . Λαμβάνει υπόψη ότι η Επιτροπή υπέβαλε προτάσεις για την ευθυγράμμιση των δημοσιονομικών διατάξεων του Ιδρύματος προς τον αναθεωρηθέντα στις 13 Μαρτίου 1990 δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων .
3 . Εκφράζει την ικανοποίησή του για την αύξηση των δραστηριοτήτων του Ιδρύματος και θεωρεί την αυξανόμενη ζήτηση των βιβλίων, φυλλαδίων και εκθέσεών του ως μέτρο της ποιότητας του παραγόμενου από το Ίδρυμα έργου .
4 . Πιστεύει ότι το νέο οργανόγραμμα και η νέα ονοματολογία επιτρέπουν στο Ίδρυμα να συμμορφωθεί με το αίτημα του Ελεγκτικού Συνεδρίου για το διαχωρισμό των αρμοδιοτήτων του διατάκτη και του υπολόγου για την πληρωμή των δαπανών .
5 . Εισηγείται όπως ο δημοσιονομικός ελεγκτής της Επιτροπής επισκέπτεται το Ίδρυμα τουλάχιστον κάθε δύο μήνες για θεωρήσεις εγκρίσεων και πληρωμών, ούτως ώστε να μειωθεί η εξάρτηση από πάγιες προκαταβολές - εισηγείται την τήρηση ιδιαίτερων λογαριασμών για τις πάγιες προκαταβολές, στο βαθμό που αυτές εξακολουθούν να χρησιμοποιούνται - εισηγείται, επίσης, όπως το Ίδρυμα αξιοποιήσει τις δυνατότητες για τη λήψη προηγούμενης θεώρησης εκ μέρους του δημοσιονομικού ελεγκτή που παρέχουν οι νέες τεχνολογίες επικοινωνιών ( ηλεκτρονική θεώρηση ), εφόσον και όταν τούτο καταστεί δυνατό .
6 . Ευελπιστεί ότι η αναλυτική λογιστική της διαχείρισης που ζήτησε το Ελεγκτικό Συνέδριο μπορεί όντως να υποβοηθήσει στην καθ' οιονδήποτε τρόπο αναβάθμιση της αποτελεσματικότητας του Ιδρύματος από πλευράς κόστους-ωφελειών .
7 . Καλεί την Επιτροπή να διασφαλίσει ότι οι τριμηνιαίες δόσεις της επιχορήγησης προς το Ίδρυμα από το γενικό προϋπολογισμό καταβάλλονται εγκαίρως και εισηγείται όπως εξετασθεί από αμφότερα τα μέρη η χρησιμότητα του ανοίγματος αντιθετικών τρεχόντων λογαριασμών μεταξύ της Επιτροπής και του Ιδρύματος .
8 . Φρονεί ότι πρέπει να ζητηθεί από το Ίδρυμα να αναλάβει τον τομέα διαχείρισης της έρευνας που προβλέπεται στην προτεινόμενη Ευρωπαϊκή Υπηρεσία Υγείας και Ασφάλειας, δεδομένου ότι τούτο εμπίπτει στις υφιστάμενες αρμοδιότητες του Ιδρύματος .
9 . Πιστεύει ότι τώρα πλέον υφίστανται οι κατάλληλες συνθήκες για να διαγραφούν από τον προϋπολογισμό 1992 οι παρατηρήσεις των κεφαλαίων 3 και 4 του προϋπολογισμού του Ιδρύματος - αποδέχεται την αναληφθείσα υποχρέωση εκ μέρους του Ιδρύματος να συμμορφωθεί με τα αιτήματα του Ελεγκτικού Συνεδρίου για περισσότερη διαφάνεια στους λογαριασμούς του Ιδρύματος .
10 . Παρατηρεί ότι προχωρεί με ταχύ ρυθμό η προσφάτως εγκριθείσα επέκταση του κτιρίου του Loughlinstown House - λαμβάνει υπό σημείωση το γεγονός ότι η επέκταση θα παράσχει επιτέλους κατάλληλες συνθήκες εργασίας στο προσωπικό που στεγάζεται στο εν λόγω κτίριο, σύμφωνα με τις συστάσεις του ίδιου του Ιδρύματος όσον αφορά τα κοινοτικά πρότυπα .
11 . Χορηγεί απαλλαγή στο Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας, για την εκτέλεση του προϋπολογισμού του για το οικονομικό έτος 1989, με βάση την έκθεση του Ελεγκτικού Συνεδρίου .
12 . Αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας, στο Συμβούλιο, την Επιτροπή και το Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων ( σειρά L ).
Στρασβούργο, 16 Απριλίου 1991 .

Labels: 2
15